સ્થાનિક વિસ્તારમાં ચર્ચા છે કે, ગોમતીપુરમાં હુસૈન અને ગુડ્ડુ આ બે સૌથી મોટા બૂટલેગર છે. અગાઉ ગુડ્ડુ અને હુસૈન વચ્ચે વર્ષો પહેલા પારિવારિક તકરાર શરૂ થઈ ત્યાર બાદ ગુડ્ડુ પણ દારૂનો ધંધો કરવા લાગ્યો. જેના કારણે બન્ને બૂટલેગરો વચ્ચે તકરાર વધી હતી. આ તકરારનો લાભ ગોમતીપુરના વહીવટદાર ‘કનુ’ ઉઠાવી રહ્યો છે. બન્નેની તકરાર યથાવત રહે તો જ બન્નેના ધંધાની સાચી માહિતીથી પોલીસને ‘ફાયદો’ થાય તેવી નીતિ અપનાવાઈ રહી છે. ઉલ્લેખનીય છે કે, બન્ને બૂટલેગરો સામે અનેકવાર પોલીસે કાર્યવાહી પણ કરી છે અને ગુના પણ નોંધ્યા છે.